แนวโน้มหุ้นผันผวนกรอบแคบ
นักวิเคราะห์ฯ คาดดัชนีเช้าวันนี้แกว่งผันผวนในกรอบแคบ ตามตลาดหุ้นทั่วโลกเก็งกำไรรายตัว -รอประธานเฟดแถลง
29 ส.ค. 2555

นักวิเคราะห์ฯ คาดดัชนีเช้าวันนี้แกว่งผันผวนในกรอบแคบ ตามตลาดหุ้นทั่วโลกเก็งกำไรรายตัว -รอประธานเฟดแถลง 
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้แกว่งตัวผันผวนบวกลบในกรอบแคบ เป็นไปในทิศทางเดียวกันกับตลาดหุ้นทั่วโลก เนื่องจากนักลงทุนรอลุ้นการแสดงสุนทรพจน์ของนายเบน เบอร์นันเก้ ประธานธนาคาร กลางสหรัฐ(เฟด) ว่าจะมีการส่งสัญญาณกระตุ้นเศรษฐกิจเพิ่มเติมหรือไม่ ในวันศุกร์นี้
สำหรับตลาดหุ้นไทย อาจจะมีการเก็งกำไรหุ้นรายตัว ที่จะเข้าเสนอข้อมูลในงาน Thailand Focus 2012 วันที่ 29-31 ส.ค. นี้ ซึ่งอาจจะช่วยหนุนบรรยากาศการลงทุนในช่วงนี้ได้เล็กน้อย พร้อมให้แนวรับ 1,225-1,230 จุด และแนวต้าน 1,240 จุด บวกลบ